༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
བདུན་པ། ཤིང་ཟ་(བཟའ་)བློ་བཟད་དར་རྒྱས་དཔལ་བཟང་
བོའི་ཡད་སྲིད་མྱུར་འབྱོན་གྱི་སྨོན་ཚིག་བདེན་ཚིག་
ལྷུན་གྱིས་གྲུབ་པའི་སྒྲ་དབྱངས་ཞེས་
བྱ་བ་བཞུགས་སོ།།
༈ ཨོཾ་སྭ་སྟི། བློ་བཟང་རྒྱལ་བསྟན་ལྷ་ཡི་ལམ་ཡངས་པོར།། མཁྱེན་བརྩེའི་ལང་ཚོ་དར་བས་
ཕྱོགས་ཀུན་ཏུ།། རྫོགས་ལྡན་གསར་བའི་དགའ་སྟོན་རྒྱས་མཛད་པ།། ཁྱབ་བདག་འཁོར་ལོའི་
མགོན་པོར་གསོལ་བ་འདེབས།། ངག་(༦ན)དབང་དབྱངས་ཅན་ལྷག་པའི་ལྷ་ཡི་ཚོགས།། དགྱེས་
པའི་གར་གྱིས་ལོངས་སྤྱོད་འཁོར་ལོ་རུ།། རྣམ་རོལ་གཞུང་ལུགས་རྒྱ་མཚོའི་གནད་རྣམས་ཀུན།།
བློ་ལྡན་གདུལ་བྱར་འདོམས་ལ་གསོལ་བ་འདེབས།། རྒྱུད་སྡེ་རྣམ་བཞིའི་དབང་གི་ཆུ་བོའི་རྒྱུན།།
བློ་གྲོས་བུམ་བཟང་ཡངས་པོར་འཁྱིལ་བའི་བཅུད།། བྱང་ཕྱོགས་འཛིན་མ་ཡངས་པའི་ཁྱོན་ཀུན་
ཏུ།། དར་ཞིང་རྒྱས་པར་གྱུར་ལ་གསོལ་བ་འདེབས།། བློ་གྲོས་ཟབ་མོས་གཙུག་ལག་མཁྱེན་པས་
མཁས།། སྒོ་གསུམ་ཉེས་ལྟུང་ཕྲ་མོས་མ་ནོངས་བཙུན།། ལྷག་བསམ་བཟང་བོས་འགྲོ་ཀུན་རྗེས་
སུ་འཛིན།། འཕྲིན་ལས་དར་རྒྱས་ཆེ་ལ་གསོལ་བ་འདེབས།། ཐོས་བསམ་སྒོམ་དང་འཆད་རྩོད་
རྩོམ་གསུམ་དང་།། འཁོར་ལོ་གསུམ་གྱིས་རྒྱལ་བསྟན་རིན་པོ་ཆེ།། ཕྱོགས་བརྒྱར་སྤེལ་བའི་མཛད་
འཕྲིན་མཐར་ཕྱིན་ཏེ།། དག་པའི་ཞིང་དུ་རོལ་བའི་ཚུལ་བསྟན་ཀྱང་།། རྒྱལ་བསྟན་བཤད་སྒྲུབ་
ཟུང་གིས་སྤེལ་བ་དང་།། རིས་མེད་འགྲོ་ལ་ཐར་ལམ་སྟོན་པའི་ཆེད།། སླར་ཡང་ཐུགས་བསྐྱེད་
བརྟན་པོའི་གོ་བགོས་ཏེ།། འཁྲུལ་བྲལ་སྤྲུལ་བའི་ཟློས་གར་མྱུར་དུ་སྟོན།། མཐའ་ཡས་སྐྱེ་དགུའི་
མགྲིན་སྔོན་རེ་བའི་མིག། ཐུགས་རྗེ་སྤྲིན་དཀར་ཕུང་བོར་གཏོད་བྱེད་ན།། འཁྲུལ་མེད་སྤྲུལ་སྐུའི་
མཚན་སྙན་སྒྲ་དབྱངས་ཀྱིས།། མོས་ལྡན་དགའ་བདེས་འཚོ་བའི་བཀའ་དྲིན་སྩོལ།། རིགས་རུས་
ཕུན་ཚོགས་ཆུ་ཤེལ་ཁམས་ལས་གྲུབ།། དམ་པའི་མཛད་སྤྱོད་ཆ་ཤས་ཡོངས་སུ་རྫོགས།། གདུངས་
332

༄༅། །སྤྲུལ་སྐུ་མྱུར་འབྱོན་གྱི་སྐོར་ཕན་བདེའི་ཉི་མ་འདྲེན་པའི་ཤིང་རྟ།
པའི་མུན་སེལ་ཡང་སྲིད་འོད་དཀར་ཅན།། རིགས་ལྡན་མཛེས་(༦བ)མའི་མངལ་ལས་མྱུར་
འཆར་ཤོག། རྒྱལ་བའི་སྤྱན་སྔར་བསྟན་དང་བསྟན་འཛིན་ཀུན།། བསྲུང་བར་ཞལ་བཞེས་མཐུ་
ལྡན་སྲུང་མའི་ཚོགས།། འཕགས་ཆེན་དམ་པའི་ཡང་སྤྲུལ་འཁྲུལ་མེད་པ།། མྱུར་དུ་འབྱོན་པའི་
སྡོང་གྲོགས་གཡེལ་མེད་མཛོད།། རྨད་བྱུང་སྲས་བཅས་ × × × ཤོག །
ཅེས་དུས་ཀྱི་མཐའ་འདིར་རྒྱལ་བའི་བསྟན་པ་རིན་པོ་ཆེ་འཛིན་སྐྱོངས་སྤེལ་བ་ལ་འགྲན་པའི་ཟླ་དང་བྲལ་བ་ཤིང་
ཟ་སྤྲུལ་བའི་སྐུ་རྗེ་བཙུན་བློ་བཟང་དར་རྒྱས་པ་དཔལ་བཟང་བོའི་ཡང་སྤྲུལ་མྱུར་འབྱོན་གྱི་སྨོན་ཚིག་ལྷུན་གྱི་(གྱིས་)གྲུབ་པའི་
སྒྲ་དབྱངས་ཞེས་བྱ་བ་འདི་ནི། སྒྲ་སྙན་རྩིས་སོགས་རིག་གནས་ཀུན་ལ་བློ་གྲོས་ཀྱི་འཇུག་པ་ཡངས་པ་དགེ་སློང་བློ་བཟང་ཆོས་
འཕེལ་གྱིས་བསྐུལ་ངོར། རྒྱལ་མཁན་པོ་གྲགས་པ་རྒྱལ་མཚན་གྱིས་གྲུབ་གནས་བཀྲ་ཤིས་སུམ་མདོ་ནས་བྲིས་པ་ཛ་ཡནྟུ།
བརྒྱད་པ། དར་ཧན་ཆོས་རྗེ་དག་དབང་དར་རྒྱས་པའི་
ཡང་སྤྲུལ་མྱུར་འབྱོན་གྱི་གསོལ་འདེབས།
མཁའ་ཁྱབ་གསེར་གྱི་པདྨོ་བཞད་པ་ལས།། དྲུག་ཅུའི་གསུང་གི་ཆོས་ཕུང་ཀུན་སྒྲོགས་
(སྒྲོག་)ན།། གང་གི་དཔེར་འོས་འཇམ་དབྱངས་གཞོན་ནུའི་ཞབས།། བྱང་ཆུབ་སྙིང་བོའི་བར་
དུ་སྤྱི་བོར་བཞུགས།། ངག་དབང་མཁྱེན་པའི་གཏེར་ཆེན་ཙོང་ཁ་བའི།། མདོ་སྔགས་བསྟན་པའི་
པད་ཚལ་ཁྱོན་ཡངས་པོར།། ལུང་རིགས་དར་དིར་སྒྲོགས་(སྒྲོག་)བཞིན་ལོངས་སྤྱོད་པས།། མཁྱེན་
རབ་ལུས་སྟོབས་རྒྱས་ལ་གསོལ་བ་འདེབས།། མགོན་པོ་ཁྱོད་ནི་སྐུ་ཚེ་མཐར་ཕྱིན་ཅིང་།། ཐེག་
གསུམ་རིགས་ཅན་དགེ་འདུན་འདུས་པའི་སྡེ།། འཁོར་ལོ་གསུམ་གྱིས་(གྱི་)མཛད་པས་ལེགས་
བསྐྱངས་ཏེ།། དེང་དུས་ཞི་བར་གཤེགས་པའི་ཚུལ་བསྟན་མོད།། སླར་ཡང་ཐུབ་བསྟན་ཀུ་མུད་
བཞད་པའི་གཉེན།། རིགས་རུས་ཕུན་ཚོགས་ཆུ་ཤེལ་(༧ན)ཁམས་ལས་གྲུབ།། དམ་པའི་སྤྱོད་ཚུལ་
ཆ་ཤས་ཡོངས་གང་བའི།། གདུངས་པའི་མུན་སེལ་ཡང་སྤྲུལ་མྱུར་འབྱོན་ཤོག། འདོད་ཆགས་
ནད་བརྒྱ་སེལ་བའི་རྣམ་རྒྱལ་སྨན།། ཞེ་སྡང་ཚད་པའི་གདུངས་སེལ་བདུད་རྩིའི་རྒྱུན།། གཏི་མུག་
མུན་སེལ་སྒྲོན་མེའི་སྣང་བ་ཅན།། བླ་མ་མཆོག་གི་ཡང་སྤྲུལ་མྱུར་གསལ་ཤོག། བླ་མའི་མཆོག་
333
"":,,,
༎

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
འཆར་བའི་
སྤྲུལ་ཉིན་བྱེད་དབང་བོའི་འོད།། ཐུབ་བསྟན་ཀུན་གསལ་སྒེག་མོའི་མཛེས་རྒྱན་དུ།།
སྣང་བ་འགོག་བྱེད་བདུད་བཞིའི་མུན།། མཆོག་གསུམ་དྲི་བཞོན་མཐུ་ཡིས་མྱུར་བསལ་ཤོག། བ་
སྤུའི་ཁུང་བུ་ལས་ཀྱང་བདུད་ཀྱི་སྡེ།། ཕྱེ་མར་འཐག་པའི་རྣམ་འཕྲུལ་གྲངས་མེད་པ།། སྤྲོ་མཛད་
བླ་མ་ཡི་དམ་ཆོས་སྲུང་གིས།། བླ་མའི་སྐུ་ཚེ་བརྟན་པའི་འཕྲིན་ལས་སྒྲུབ།། འཇམ་དཔལ་ཞི་ཁྲོའི་
བྱིན་རླབས་འོད་སྣང་གིས།། རྨོངས་པའི་སྨག་རུམ་སྐད་ཅིག་ཉེར་སངས་ཏེ།། མཆོག་ཐུན་དངོས་
གྲུབ་པདྨ་གསར་བའི་འཛུམ།། ཆེ་ཆེར་བཞད་པའི་བཀྲ་ཤིས་ལྷུན་གྲུབ་ཤོག །
ཅེས་དར་ཧན་པི་ལིའི་དགོན་ཆེན་གྱི་བླ་ཟུར་དར་ཧན་ཆོས་རྗེ་ངག་དབང་དར་རྒྱས་པའི་ཡང་སྤྲུལ་མྱུར་འབྱོན་འདི་
མིང་གན་ཤོག་ནས་དཀའ་བཅུ་དཔལ་ལྡན་རྒྱ་མཚོ་དང༌། སྔགས་རམས་པ་དར་ཧན་
ན་པི་ལིའི་ཤོག་དགེ་སློང་ངག་དབང་
འཇམ་དབྱངས་གཉིས་ཀྱིས་བསྐུལ་ངོར། རྒྱལ་མཁན་པོ་གྲགས་པ་རྒྱལ་ཚན་གྱིས་སྦྱར་པའོ།
དགུ་བ། དཀའ་ཕུག་བླ་མ་རིན་པོ་ཆེའི་ཡང་སྲིད་མྱུར་
འབྱོན་གྱི་སྨོན་ཚིག་མདོར་བསྡུས།
༈ དཔལ་ལྡན་ཚོགས་གཉིས་ཆུ་གཏེར་ལས་ཐོན་པའི།། སྤངས་རྟོགས་ཡོངས་རྫོགས་རིན་
ཆེན་ལྷུན་པོའི་མཆེད།། བླ་མ་མཆོག་གསུམ་བཀའ་སྡོད་བཅས་པ་ཡིས།། དེང་འདིར་སྨོན་(༧བ)
པའི་རེ་བ་རྫོགས་པར་མཛོད།། བློ་བཟང་རྒྱལ་བ་ཀུན་འདུས་འཇམ་དཔལ་དབྱངས།། གང་གི་
རང་ལུགས་མདོ་སྔགས་རིག་གནས་ཀུན།། འཆད་རྩོད་རྩོམ་ལ་ཐོགས་པ་མེད་པ་ཡིས།། དཔལ་
ལྡན་བླ་མའི་བཞེད་དོན་ལྷུན་གྲུབ་ཤོག། གང་གི་ཡང་སྲིད་ས་སྲུང་གཉིས་པའི་གཟུགས།། མཐོ་
རིས་ཡན་ལག་བདུན་གྱི་ཡོན་ཏན་ཅན།། མོས་ལྡན་གདུལ་བྱའི་མངོན་སུམ་སྣང་བ་འདིར།།
འཁྲུལ་མེད་གསལ་བའི་རེ་བ་རྫོགས་པར་མཛོད།། སྔོན་གོམས་བག་ཆགས་རྫོགས་པར་སད་པ་
ཡིས།། རྒྱལ་བའི་བསྟན་ལ་འཆད་རྩོད་རྩོམ་གསུམ་དང་།། གཞན་ཕན་འཕྲིན་ལས་སྒོ་བརྒྱ་འབྱེད་
པ་སོགས།། འཁྲུལ་མེད་སྤྲུལ་བའི་ཟློས་གར་མྱུར་དུ་སྟོན།། བསླུ་མེད་བླ་མ་ཡི་དམ་བྱིན་བརླབས་
(རླབས་)དང་།། ཀུན་རྫོབ་རྒྱུ་འབྲས་བསླུ་བ་མེད་པའི་མཐུས།། རྣམ་དག་ལྷག་བསམ་བདེན་པས་
3348

༄༅། །སྤྲུལ་སྐུ་མྱུར་འབྱོན་གྱི་སྐོར་ཕན་བདེའི་ཉི་མ་འདྲེན་པའི་ཤིང་རྟ།
ཅི་བཏབ་ཀྱི།། སྨོན་པའི་འབྲས་བུ་མྱུར་དུ་སྨིན་གྱུར་ཅིག །
ཅེས་མཁས་དང་གྲུབ་པའི་དབང་ཕྱུག་ཆེན་པོ་དཀའ་ཕུག་བླ་མ་རིན་པོ་ཆེའི་ཡང་སྲིད་མྱུར་འབྱོན་སྨོན་ཚིག་མདོར་
བསྡུས་པ་འདི་ནི། དད་ལྡན་དགེ་སློང་བྱམས་པ་མཁས་གྲུབ་ཀྱིས་ལྷ་རྫས་དང་བཅས་བསྐུལ་ངོར། རྒྱལ་མཁན་པོ་གྲགས་པ་
རྒྱལ་མཚན་གྱིས་བཀྲ་ཤིས་འཁྱིལ་དུ་སྦྱར་པ་དགེ་ལེགས་འཕེལ།
བཅུ་བ། རྗེ་བཙུན་དཀོན་མཆོག་བསྟན་པའི་སྒྲོན་མེ་དཔལ་
བཟང་བོའི་སྤྲུལ་སྐུ་མྱུར་འབྱོན་གྱི་གསོལ་འདེབས།
༈ ཨོཾ་སྭ་སྟི། དཀོན་ནོར་ཟུང་འཇུག་སྐུ་ལ་མངའ་བརྙེས་པས།། མཆོག་དམན་བར་མའི་
གདུལ་བྱ་མཐའ་དག་ལ།། ཐུབ་བསྟན་གསལ་བའི་སྒྲོན་མེ་གཅིག་གྱུར་པ།། དཔལ་ལྡན་བླ་མའི་
ཞབས་རྡུལ་སྤྱི་བོས་བསྟེན།། དཀོན་མཆོག་རྣམ་གསུམ་འདུས་པའི་ངོ་བོ་ཉིད། མཆོག་ཐུན་
དངོས་གྲུབ་སྩོལ་བའི་ཡིད་བཞིན་ནོར།། ཞི་བའི་(༨ན)ཕྱོགས་སྟོན་བསྟན་པའི་སྒྲོན་མེ་མཆོག།
བརྩེ་ལྡན་བླ་མས་དེང་འདིར་བདག་ལ་དགོངས།། བསླུ་མེད་དཀོན་མཆོག་བྱིན་རླབས་བདུད་
རྩིའི་རྒྱུན།། ཐུབ་བསྟན་འཛིན་མའི་སྙིང་བོར་འཁྱིལ་བའི་བཅུད།། རྒྱ་ཆེན་ཐུགས་བསྐྱེད་རི་བོས་
བསྲུབས་པ་ལས།། མཆོག་སྤྲུལ་སྲིད་པའི་སྒྲོན་མེ་མྱུར་འཆར་ཤོག། སྙིང་ནས་དཀོན་མཆོག་རྣམ་
གསུམ་སྐྱབས་སུ་བསྟེན།། བསྟན་བསྲུང་(སྲུང་)རྒྱ་མཚོའི་ཐུགས་རྒྱུད་བསྐུལ་བའི་མཐུས།། རྣམ་
འདྲེན་སྒྲོན་མེ་བཞི་བའི་བསྟན་འཛིན་དབུས།། ཁྱད་འཕགས་སྐུ་ཡི་འཛུམ་ཞལ་མྱུར་དུ་སྟོན།།
དཀོན་མཆོག་རྒྱལ་བ་རྒྱ་མཚོའི་བྱིན་རླབས་དང༌།། བསྟན་སྲུང་དམ་ཅན་རྒྱ་མཚོའི་མཐུ་སྟོབས་
བྱིན།། ཉམ་ཐག་གདུངས་པས་གསོལ་བ་བཏབ་པའི་མཐུས།། མཆོག་སྤྲུལ་སྲིད་པའི་སྒྲོན་མེར་
མྱུར་མཇལ་ཤོག། དཀོན་མཆོག་རྒྱལ་བའི་གསང་གསུམ་བདུད་རྩིའི་མཚོ།། གཅིག་ཏུ་འཁྱིལ་བ་
ཐུབ་བསྟན་རྒྱ་མཚོའི་དབུས།། སྤྲུལ་བའི་སྐུ་མཆོག་ཉིད་(ཉིན་)བྱེད་སྒྲོན་མེ་ཡིས།། འཛམ་གླིང་
ཡངས་པའི་ཁྱོན་ལ་དགེ་ལེགས་བསྩོལ(སྩོལ)།། རྨད་བྱུང་སྲས་བཅས་ ྾ ྾ ✖ ཤོག །
ཅེས་རྗེ་བླ་མ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་རྗེ་བཙུན་དཀོན་མཆོག་བསྟན་པའི་སྒྲོན་མེ་དཔལ་
-6%3353,>

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
བཟང་བོས་གཟུགས་སྐུའི་བཀོད་པ་ཆོས་དབྱིངས་སུ་བསྡུས་པའི་ཚུལ་བསྟན་པའི་ཚེ། རྒྱལ་མཁན་པོ་གྲགས་པ་རྒྱལ་མཚན་
གྱིས་རྗེ་དེ་ཉིད་ཀྱི་རྣམ་ཐར་དྲན་པས་(པའི་)གདུངས་དབྱངས་སུ་བྲིས་པའོ། །
བཅུ་གཅིག ཡད་སྤྲལ་མུར་འབྱོན་གྱི་བདེན་ཚིག་
ལྷའི་རྔ་ཆེན་ཞེས་བྱ་བ་བཞུགས་སོ།།
༈ ཨོཾ་སྭ་སྟི། བློ་བཟང་རྒྱལ་བ་གཉིས་པ་ཙོང་ཁ་བའི།། (༨བ) བཤད་སྒྲུབ་བསྟན་པའི་པད་
དཀར་ཚལ་ཆེན་པོ།། མཁྱེན་བརྩེ་ཉི་མའི་ཟེར་གྱིས་སྐྱོངས་(སྐྱོང་)པའི་མགོན།། དྲིན་ཅན་རྩ་བའི་
བླ་མར་གསོལ་བ་འདེབས།། བློ་བཟང་རྒྱལ་བསྟན་དྲི་མེད་ནམ་མཁའི་མཐའ།། ལེགས་མཛད་སྣང་
བའི་འོད་ཀྱིས་ཡོངས་ཁྱབ་པ།། སྨྲ་བའི་ཉི་མ་ཆོས་དབྱིངས་ནུབ་རིའི་རྩེར།། རེ་ཞིག་བདེ་བར་
ཉལ་བའི་ཚུལ་བསྟན་ཡང་(ཀྱང་)།། རྒྱུ་འབྲས་མན་ངག་རྟ་ལྗང་བདུན་གྱིས་སླར།། མཆོག་སྤྲུལ་
ཉི་མ་གཞོན་ནུའི་དཀྱིལ་འཁོར་ནི།། ཐུབ་བསྟན་ཤར་རིའི་རྩེ་མོར་དྲངས་པ་ལས།། ཕན་བདེའི་
དགའ་ཚལ་ཁོང་ནས་འཛུམ་པར་མཛོད།།
རིགས་རུས་ཕུན་ཚོགས་ཆུ་ཤེལ་ཁམས་ལས་གྲུབ།།
མཁས་པའི་སྤྱོད་ཚུལ་ཆ་ཤས་ཡོངས་སུ་གང༌།། འཁྲུལ་བའི་མུན་སེལ་ཡང་སྲིད་འོད་དཀར་ཅན།།
རིགས་ལྡན་མཛེས་མའི་མངལ་ལས་མྱུར་འཆར་
ལས་མྱུར་འཆར་ཤོག། བསླབ་གསུམ་ནོར་བུའི་ཚོགས་ལ་དབང་
འབྱོར་བའི།། མཁས་མང་གདེངས་ཅན་བྱེ་བ་རོལ་བའི་གནས།། འདུས་སྡེ་མཚོ་ཆེན་པདྨ་དཀར་
བོའི་ཚལ།། བཤེས་གཉེན་ཀླུ་དབང་མགོན་དང་ལྡན་པའི་མཐུས།། བཤད་དང་སྒྲུབ་པའི་རླབས་
ཕྲེང་འབུམ་གཡོ་བར།། བློ་གསལ་ངང་མོ་བྱེ་བས་རྩེ་དགའ་ཡི།། བདེ་སྐྱིད་མགྲིན་པའི་གླུ་དབྱངས་
འཁྲོལ་བའི་སྒྲས།། བྱང་ཕྱོགས་རྒྱ་མཚོའི་གོས་ཅན་ཁྱབ་གྱུར་ཅིག། བློ་བཟང་རྒྱལ་བ་གཉིས་པའི་
བྱིན་རླབས་དང༌།། བསྟན་སྲུང་དམ་ཅན་རྒྱ་མཚོའི་ནུས་མཐུ་ཡིས།། སྨྲ་བའི་ཉི་མ་མཆོག་དེའི་
སྤྲུལ་བའི་སྐུ།། བསྐལ་བ་རྒྱ་མཚོའི་བར་དུ་ཞབས་བརྟན་ཤོག། རྨད་བྱུང་སྲས་བཅས་ ྾ × རྣམ་
དག་སྨོན་པའི་གནས་ཀུན་མྱུར་(༩ན)འགྲུབ་ཤོག །
ཅེས་ཨུ་ཆུ་མུ་ཆེན་ཕྱོགས་ཀྱི་ཆོས་སྡེ་ཆེན་པོ་གང་དེའི་བླ་མ་བློ་བཟང་བསྟན་པའི་ཉི་མ་དཔལ་བཟང་བོའི་མཆོག་
.336

༄༅། །སྤྲུལ་སྐུ་མྱུར་འབྱོན་གྱི་སྐོར་ཕན་བདེའི་ཉི་མ་འདྲེན་པའི་ཤིང་རྟ།
སྤྲུལ་མྱུར་འབྱོན་གྱི་བདེན་ཚིག་ལྷའི་རྔ་བོ་ཆེ་ཞེས་བྱ་བ་འདི་ནི། ལུང་རིགས་སྨྲ་བ་དགེ་སློང་དགེ་ལེགས་རྒྱ་མཚོ་དང་དགེ་སློང་
བློ་བཟང་སྦྱིན་པ་གཉིས་ཀྱིས་བསྐུལ་ངོར། རྒྱལ་མཁན་པོ་གྲགས་པ་རྒྱལ་མཚན་གྱིས་སྦྱར་པའོ། །
བཅུ་གཉིས། ཚོ་འདུ་སྤྲུལ་བའི་སྐུ་རིན་པོ་ཆེའི་ཡང་སྤྲུལ་མྱུར་
འབྱོན་བདེན་ཚིག་ལྷུན་འགྲུབ་ཅེས་བྱ།
༈ ཡེ་ཤེས་རྣམ་དག་དྷཱིཿ ཡིག་ཞུན་མའི་ཁམས།། ཞུ་ལས་ཐུབ་བསྟན་ཡོངས་ཀྱི་དབང་ཕྱུག་
ཏུ།། ངུར་སྨྲིག་བླ་གོས་ཀྱིས་ཀླུབས་(བཀླུབས་)མི་ཡི་གར།། ཀུན་མཁྱེན་ཙོང་ཁ་བ་ཡིས་དགེ་ལེགས་
སྩོལ།། དཀོན་མཆོག་འདུས་ཞལ་འཇིགས་མེད་དབང་བོ་ཡི།། བསྟན་པ་འཛིན་ལ་ཟླ་བྲལ་སྤྲུལ་
བའི་སྐུ།། གློ་བུར་ཆོས་ཀྱི་དབྱིངས་སུ་གཟིམ་གྱུར་མོད།། རྒྱ་མཚོའི་གོས་ཅན་ཁྱོན་འདིར་སླར་
བྱོན་ཞིག། རྒྱལ་ཀུན་མཁྱེན་རབ་རབ་འཁྱིལ་ཚངས་པའི་མཚོར།། མཛེས་སྡུག་ལྷ་མོར་ཤར་བའི་
དབྱངས་ཅན་མ།། དྲག་མོའི་རྣམ་རོལ་འདོད་ཁམས་དབང་མོ་ཡིས།། རྟག་ཏུ་འཕྲིན་ལས་བསྒྲུབ་
ལ་མ་གཡེལ་ཞིག། དཀོན་མཆོག་རྣམ་གསུམ་འདུས་པའི་བྱིན་རླབས་དང་།། བསྟན་དང་བསྟན་
འཛིན་སྐྱོང་བར་གཡར་དམ་ཅན།། བས